text: 66. ΝΟΜΟΣ υπ’ αριθ. 573 της 6/7 Απρ. 1977 (ΦΕΚ Α΄ 100) Περί ρυθμίσεως θεμάτων τινών αρμοδιοτήτων Υπουργείου Βιομηχανίας και Ενεργείας. Άρθρον μόνον.-Αι εν παρ. 1 του άρθρ. 2 του υπ’ αριθ. 807/72 Β.Δ/τος «περί μεταβιβάσεως εις τους Υφυπουργούς–Περιφερειακούς Διοικητάς και εις τους Νομάρχας, αρμοδιοτήτων επί αντικειμένων του Υπουργείου Εθνικής Οικονομίας (Τομέως Βιομηχανίας)», (ανωτ. αριθ. 49) διαλαμβανόμεναι αρμοδιότητες του Υπουργείου Βιομηχανίας και Ενεργείας εξακολουθούν ασκούμεναι και μετά την 1ην Δεκ. 1976 υπό των κατά τόπον Διανομαρχιακού Επιπέδου Επιθεωρήσεων Βιομηχανίας και Μεταλλείων του Υπουργείου Βιομηχανίας και Ενεργείας πάντως δε ουχί πέραν του εξαμήνου από της, κατά τας διατάξεις του Νόμ. 51/1975 «περί αναδιοργανώσεως των Δημοσίων Πολιτικών Υπηρεσιών», εκδόσεως του Οργανισμού του Υπουργείου Βιομηχανίας και Ενεργείας, εξαιρέσει: α)των εν εδαφ. α΄ και κ΄ της παρ. 1 του άρθρ. τούτου οριζομένων, αίτινες θα ασκούνται από της δημοσιεύσεως του παρόντος υπό των Νομαρχών και β)των δια του ως άνω Β.Δ/τος μεταβιβασθεισών εις τους Αναπληρωτάς Νομάρχας των Διαμερισμάτων της Νομαρχίας Αττικής. 13.Α.α.63-66 Οργανισμοί πρώην Υ.Β.Ε.Τ. - Γ.Γ.Β. - Γ.Γ.Ε.Τ. 